স্কুলে হাজিরা দিতে ইয়েস স্যার নয়, বলতে হবে ‘জয় হিন্দ’
নতুন বছরে নতুন নিয়ম চালু করল ভারতের গুজরাট। শিক্ষাপ্রতিষ্ঠানে নাম ডাকার সময় আর ‘ইয়েস স্যার’ অথবা ‘প্রেজেন্ট স্যার’ বলার পরিবর্তে বলতে হবে ‘জয় হিন্দ’ অথবা ‘জয় ভারত।’ স্কুলে হাজিরা দেওয়ার সময় এই নিয়ম মেনে চলতে হবে ছাত্রছাত্রীদের 







ছোট বয়স থেকেই ছাত্রছাত্রীদের মধ্যে দেশপ্রেম জাগিয়ে তুলতে এই রেওয়াজ চালু করছে গুজরাট। কিন্তু এই সিদ্ধান্ত নিয়ে ইতিমধ্যেই বিতর্ক শুরু হয়ে সোশ্যাল মিডিয়ায় সমালোচনার ঝড় উঠছে।




সোমবার গুজরাটে শিক্ষা মন্ত্রণালয়ের জরুরি বৈঠকে এই সিদ্ধান্ত নেন শিক্ষামন্ত্রী ভূপেন্দ্র সিংহ চূড়াসমা। এরপর গৃহীত এই সিদ্ধান্ত বাস্তবায়নে নির্দেশ দেয়া হয় প্রাথমিক ও উচ্চ মাধ্যমিক পরিষদে। 
নির্দেশিকায় বলা হয়, শিশু বয়স থেকে ছাত্রছাত্রীদের মনে দেশপ্রেম জাগিয়ে তোলাই লক্ষ্য। তাই এই সিদ্ধান্ত নেওয়া হয়েছে, যা রাজ্যের সব সরকারি, বেসরকারি এবং অনুদানপ্রাপ্ত স্কুলের ক্ষেত্রে প্রযোজ্য। ১ জানুয়ারি থেকেই শুরু করতে হবে। ক্লাসে হাজিরা দিতে ‘জয় হিন্দ’ বা ‘জয় ভারত’  বলতে হবে। প্রথম থেকে দ্বাদশ শ্রেণি পর্যন্ত শিক্ষার্থীদের ক্ষেত্রে এই নীতি চালু থাকবে।

নতুন বছরে নতুন নিয়ম চালু করল ভারতের গুজরাট। শিক্ষাপ্রতিষ্ঠানে নাম ডাকার সময় আর ‘ইয়েস স্যার’ অথবা ‘প্রেজেন্ট স্যার’ বলার পরিবর্তে বলতে হবে ‘জয় হিন্দ’ অথবা ‘জয় ভারত।’ স্কুলে হাজিরা দেওয়ার সময় এই নিয়ম মেনে চলতে হবে ছাত্রছাত্রীদের